Cuneiform Tablet ATHE 38
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur qí-bi₄-ma um-ma i-kà-a-ma mì-šu ša ta-na-zu-mu-ú ma-nu-um i-na tù-ur-ḫu-mì-it ša AN.NA a-na URUDU lá-mu-nim i-ta-na-dí-nu i-nu-mì sú-e-a i-li-kà-ni AN.NA 9 ma-na.TA ú 10 ma-na.TA i-ta-na-dí-nu a-na-ku 11 ma-na.TA ú-šé-bi-lá-kum a-šur ú DINGIR-lu a-ḫu-tim li-ṭù-lá 5 ma-na AN.NA i-na li-bi AN.NA-ki-kà a-na ḫa-na-nim a-na 30 ma-na.TA URUDU lá-mu-nim a-dí-šu-ma šu-ut-ma i-ta-ba-al 1 GÍN i-na er-bi-im lá i-dí-na-ni a-na ša ku-<gap> mì-šu-um ta-na-zu-um wa-di-i a-sà-kà-am il₅-ta-na-qé-ú 55 ma-na URUDU ší-kam 12 ma-na URUDU SIG₅ ma-sú-ḫa-am 6 ma-na ki-ib-sà-tim a-na šu-IŠTAR a-dí-in URUDU ša ší-na-ZU ub-lá-ku-ni le-qé-šu a-šu-mì URUDU ša ša-du-ni-ma ša ta-áš-pu-ra-ni 6 ma-na KÙ.GI a-na kà-ni-iš ta-ta-ba-al